PÁLYÁZATI KIÍRÁS CIVIL SZERVEZETEK
2019. évi támogatására
Jászjákóhalma Község Önkormányzatának Képviselő-testülete pályázatot hirdet az Önkormányzat költségvetésében a civil szervezetek számára elkülönített keret terhére.
Támogatási cél: a községben működő civil szervezetek működésének, a közösség érdekében végzett közcélú tevékenységének elősegítése, a civil szervezetek öntevékenységre épülő szakmai, szociális, egészségügyi, szabadidős programjainak, környezetvédelmi, kulturális, művészeti és ifjúsági rendezvényeinek, pályázati céljai megvalósításának támogatása.
Pályázat alapján a civil szervezetek részére támogatás nyújtható:
a.) működési kiadásaik finanszírozásához,

b.) a szervezet által szervezett rendezvények, programok megvalósításához,

c.) a szervezet által benyújtott pályázatok önrészének biztosításához.
2019-ban támogatható tevékenységek, kiadások:
a.) kiemelten a 2019. évi községi programokhoz (családi nap, Jakab napi falunap, Mindenki Karácsonya ünnepségsorozat) kapcsolódó, civil szervezetek által szervezett rendezvények lebonyolításához, a községi ünnepségek programjai megvalósításához köthető, azt elősegítő tevékenységükkel összefüggő kiadásaik finanszírozásához,
b.) kiemelten a civil szervezetek által benyújtott, vagy benyújtandó, működésük feltételeinek fejlesztését, vagy alapító okiratukban meghatározott céljaik megvalósítását elősegítő, más szervek által meghirdetett pályázatokra vonatkozó pályázati önerő biztosításához,
c.) kiemelten a civil szervezetek szervezett programja keretében rendszeresen megvalósított programok lebonyolításával összefüggő kiadásaik finanszírozásához,
d.) a civil szervezeteket érintő évfordulókhoz, hagyományos rendezvényeikhez, programjaik megvalósításához,
e.) kulturális, művészeti és közművelődési tevékenység, hagyományok ápolásához köthető, civil szervezet által megvalósítandó rendezvényekhez, programokhoz, 

f.) a civil szervezet tagjainak más civil szervezet által lebonyolítandó kulturális, művészeti és közművelődési tevékenységhez, hagyományok ápolásához köthető rendezvényein, programjain való részvétel feltételeinek biztosításához,  
g.) egészségügyi szűrőprogramok, egészséges életmód, prevenció népszerűsítéséhez kapcsolódó, a község lakossága számára szervezett programok lebonyolításához, 
h.) szociális, valamint karitatív tevékenységhez, esélyegyenlőség megvalósulását elősegítő tevékenységekhez, ezzel kapcsolatos programok megvalósításához, 
i.) gyermekek, diákok, fiatalok, időskorúak oktatásához, képzéséhez, a szabadidejük hasznos eltöltésének elősegítéséhez kapcsolódó, a célcsoport számára szervezett rendezvények, programok lebonyolításához,
j.) környezetvédelemmel, természetvédelemmel, állatvédelemmel kapcsolatos tevékenységhez, a község lakossága számára szervezett programok megvalósításához.
A civilszervezet által megvalósítandó rendezvényekhez, programokhoz, tevékenységekhez kapcsolódó dologi kiadások: anyagköltségek, igénybevett anyagjellegű szolgáltatások, egyéb szolgáltatások, bérleti díjak, kis értékű tárgyi eszközök beszerzése, szállás és utazási költségek lehetnek.
      Működési költséget az elnyert támogatás terhére annak 20 %-ig lehet elszámolni.
Támogatási időszak és a támogatás formája:

A támogatás a civil szervezetek 2019. április 20. és 2019. december 31. között megvalósuló, a pályázati célok között részletezett tevékenységének gyakorlásához, programjainak megvalósításához nyújt egyszeri, vissza nem térítendő támogatást, elszámolási kötelezettséggel. 
Pályázatot nyújthat be: 

A Jászjákóhalma község közigazgatási területén működő, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.) alapján Magyarországon nyilvántartásba vett civil szervezet, civil társaság. 
A pályázat benyújtásának módja:

A pályázatot Jászjákóhalma Község Önkormányzatának határozatával jóváhagyott szabályzat szabályzat  1. számú melléklete szerinti pályázati adatlapon, a pályázati felhívásban megjelölt mellékletekkel együtt kell benyújtani Jászjákóhalma Községi Önkormányzatnak címezve, az átvételt igazoltatva személyesen, vagy ajánlott postai küldeményként.
A pályázati adatlap beszerezhető a Polgármesteri Hivatalban, valamint letölthető Jászjákóhalma Község Önkormányzatának (www.jaszjakohalma.hu) honlapjáról. 

Kötelező mellékletek:

a) a civil szervezetek szolnoki törvényszéki nyilvántartási száma
b) a civil szervezet hatályos alapszabálya, vagy működési egyéb alapdokumentumának a szervezet vezetője által hitelesített másolata;
c) nyilatkozat a közpénzekből nyújtott támogatások átláthatóságáról szóló 2007. évi CIXXXI. törvény szerinti összeférhetetlenség, illetve érintettség fennállásáról, vagy hiányáról;

d) közzétételi kérelem a c) pont szerinti érintettség fennállása esetén;

e) nyilatkozat arról, hogy a civil szervezetnek esedékessé vált és meg nem fizetett köztartozása nincsen;

f) nyilatkozat arról, hogy a megszüntetésére irányadó jogszabályban meghatározott eljárás ellene nincs folyamatban;

g) nyilatkozat arról, hogy megfelel a rendezett munkaügyi kapcsolatok követelményeinek;

h) nyilatkozat arról, hogy törvényszéki nyilvántartás hiánya miatt ki lesz a kötelezettségvállaló,
i) A szervezet tárgyévi költségvetése,
j) A pályázati adatlapon kötelező mellékletként előírt igazolást a mérlegbeszámoló bírósági letétbe helyezéséről a pályázat benyújtását megelőző évre vonatkozóan kell dokumentálni. Amennyiben ez a pályázat benyújtására meghatározott határidőig nem áll rendelkezésre, a pályázó köteles 2019. április 15-ig pótlólag becsatolni, mely a támogatási szerződésben a támogatási összeg folyósítási feltételeként kerül meghatározásra.
A pályázat benyújtásának határideje, módja:
2019. év április hó. 15. nap 16,00 óra, személyesen a Községi Polgármesteri Hivatal I. emelet 22. iroda, postai úton: Jászjákóhalma Községi Önkormányzat 5121 Jászjákóhalma, Fő út 27. címre.
A pályázat benyújtását követően egy alkalommal hiánypótlásra kerülhet sor.
A pályázat elbírálása:

A benyújtott pályázatokat az Oktatási, Kulturális, Szociális Sport, Bizottsága véleményezi, a támogatás odaítéléséről a Képviselő-testület dönt a pályázat benyújtási határidejét követően. 

A pályázat eredményéről – a döntést követő 15 napon belül – a pályázók írásban értesítést kapnak. Amennyiben a pályázó támogatásban részesülhet, a döntéssel egyidejűleg tájékoztatást kap a támogatási szerződés megkötésének tervezett időpontjáról. 
A pályázati támogatás igénybevétele:

A támogatási szerződés megkötését követően a támogatás kedvezményezettjének neve, a támogatás összege és a támogatási cél Jászjákóhalma Község hivatalos internetes honlapján közzétételre kerül a támogatási szerződés aláírását követő 15 napon belül. 
A pályázati támogatás felhasználásának, elszámolásának rendje:

A támogatás kifizetésére, elszámolására a támogatási szerződésben meghatározottak az irányadók. 
A támogatott szervezet a támogatás felhasználásáról számadást köteles adni a támogatási szerződésben megjelölt határidőig és módon. A számadást Jászjákóhalma Község Önkormányzata Képviselő-testületének Pénzügyi bizottságához kell benyújtani, amely azt a jogszabályi előírások alapján ellenőrzi. Az ellenőrzés eredményéről a támogatott szervezet írásban értesítést kap. 

